***Приложение № 1.2.***

**ТЕХНИЧЕСКА СПЕЦИФИКАЦИЯ**

**на обществена поръчка по реда на глава осма „а” от ЗОП с предмет:**

**„Доставка на материали за освежителни ремонти на работни помещения на МВнР- ЦУ”**

**по Обособена позиция № 2:**

**„Доставка на материали за склад „Строителни материали”**

**Изисквания**

 По Обособена позиция № 2 е предвидено да се извърши доставка на необходимия минимум материали, липсващи в склад „Строителни материали” на МВнР и свързани с извършваните освежителни ремонти на работни и сервизни помещения в министерството.

 Пълно и подробно описание на изискваните продукти и количествата им е дадено в таблицата за Количествено-стойностна сметка в Образец № 1.2 на Ценово предложение по Обособена позиция № 2 на обществената поръчка.

 Доставката на гранитогрес и фугираща смес е необходима изцяло за подмяна на подовата настилка (мокет) в кафе-бар „Зимна градина”.

 **Подовите плочки гранитогрес трябва да бъдат I-во качество, неполирани, за сухи вътрешни помещения.**

 Цветът на плочките следва да е бежов или кафяв – по избор на възложителя след подписване на договора.

 Размерът на плочките трябва да бъде квадрат със страна с дължина от минимум 30 см до максимум 40 см и с дебелина минимум 7 мм.

 Изискваното количество подови плочки гранитогрес е 245 м2.

 **Участникът трябва да приложи към техническото си предложение мостри на предложения от него неполиран гранитогрес, I-во качество, с различни цветове (в бежово и кафяво), цветен каталог, съдържащ цветовата гама(включително в бежово и кафяво) на предложените подови плочки от гранитогрес, заверени от участника копия на документи от техническата документация на производителя за предложения от участника гранитогрес: сертификат или декларация за експлоатационните показатели и техническа спецификация на продукта.**

 **Мострите следва да са с оригинален търговски етикет, определящ качествата на гранитогреса и названието на производителя.**

 **След сключване на договора плочите се доставят след предварително одобрен подбор от възложителя на мостри по цвят.**

 **Техническите характеристики** на предложените продукти трябва **да отговарят на изискванията на Наредбата за съществените изисквания към строежите** и оценяване съответствието на строителните продукти, приета с ПМС № 325/06.12.2006 г., посл. изменение бр. 60 от 2014 г. на ДВ.

 Строителните материали и инвентар следва да са годни за предвижданата за тях употреба.

 При доставката строителните материали трябва да бъдат придружени с технически спецификации на производителя и с указания за употреба, на български език. Участникът трябва да може да представи при поискване сертификати за качество, декларации за експлоатационните показатели и протоколи от изпитвания на предложените от него строителни материали, издадени от акредитирани лица за управление на качеството, удостоверяващи съответствието на материалите с нормативните изисквания.

 Строителните продукти следва да притежават подходящи характеристики за вграждане, монтиране, поставяне или инсталиране в строежите.

 Гаранционният срок за гранитогреса трябва да бъде минимум петнадесет години за заявеното количество.

 Гаранционният срок за боите и лаковете трябва да е минимум една година за заявеното количество, тъй като същите поетапно ще се изразходват за освежаване на работните помещения.

Срок за доставка на изискваните по Обособена позиция № 2 продукти: 10 работни дни, считано от датата на сключване на договора.

 ***Предложената от участника обща крайна цена следва да бъде изчислена със съответната обичайно предлагана от него търговска отстъпка.***